PMIndiaData/PMIndiaSum huggingface dataset:
శ్రీ అటల్‌ బిహారీ వాజ్‌పేయి జయంతి నేపథ్యంలో ప్రధాని సంస్మరణ

దేశ పూర్వ ప్రధాని శ్రీ అటల్‌ బిహారీ వాజ్‌పేయి జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. ఈ మేరకు ఒక ట్వీట్‌ద్వారా ఇచ్చిన సందేశంలో- “మాననీయులైన అటల్‌ జీ జయంతి సందర్భంగా ఆయనకు నా నివాళి. అటల్‌ జీని ఆయన జయంతి నేపథ్యంలో సంస్మరిస్తున్నాను. ఆయన జాతికి చేసిన అవిరళ సేవ మనకెంతో స్ఫూర్తిదాయకం. భారత్‌ను ప్రగతిశీల, సుదృఢ దేశంగా తీర్చిదిద్దడానికి ఆయన తన జీవితాన్ని అంకితం చేశారు. ఆయన చేపట్టిన అభివృద్ధి కార్యక్రమాలు కోట్లాది భారతీయుల జీవితాలను ప్రభావితం చేశాయి” అని పేర్కొన్నారు.
ల‌ఖ్‌ న‌వూ లోని చౌద‌రి చ‌ర‌ణ్ సింగ్ అంత‌ర్జాతీయ విమానాశ్ర‌యం వ‌ద్ద ఎఎఐ కి చెందిన 1899 చ‌ద‌ర‌పు మీట‌ర్ల మేర భూమిని ల‌ఖ్ న‌వూ మెట్రో రైల్ కార్పొరేష‌న్ (ఎల్ఎమ్ఆర్‌సి)కి శాశ్వ‌తంగా బ‌ద‌లాయించ‌డానికి ఆమోదం తెలిపిన మంత్రివ‌ర్గం

ల‌ఖ్‌ న‌వూ లోని చౌద‌రి చ‌ర‌ణ్ సింగ్ అంత‌ర్జాతీయ విమానాశ్ర‌యం వ‌ద్ద భార‌త విమానాశ్ర‌యాల ప్రాధికార సంస్థ (ఎఎఐ) కి చెందిన 1899 చ‌ద‌ర‌పు మీట‌ర్ల మేర భూమిని ల‌ఖ్ న‌వూ మెట్రో రైల్ కార్పొరేష‌న్ (ఎల్ఎమ్ఆర్‌సి)కి శాశ్వ‌తంగా బ‌ద‌లాయించేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశమైన కేంద్ర మంత్రివ‌ర్గం ఆమోదం తెలిపింది. ఎల్ఎమ్ఆర్‌సి కార్య‌క‌లాపాల‌లో భాగ‌మైన ట్రాన్స్‌పోర్టు న‌గ‌ర్ మెట్రో స్టేష‌న్ కోసం ప్ర‌వేశం/నిష్క్ర‌మ‌ణ సంబంధిత నిర్మాణానికి గాను ఈ భూమి ఆవ‌శ్య‌క‌మైంది. ఇది ప్రజా రవాణాకు ఉద్దేశించినటువంటి ప్రజోప‌యోగ ప‌థ‌కం కావ‌డంతో, సాధార‌ణ ప్ర‌జానీకానికి మ‌రింత మెరుగైన అనుసంధానాన్ని, సౌకర్యాన్ని అందిచ‌గ‌లుగుతుంది.
శుభొ మ‌హాల‌య వేడుక‌ల సంద‌ర్భంగా ప్ర‌జ‌ల‌కు అభినంద‌న‌లు తెలిపిన ప్ర‌ధాన మంత్రి

శుభొ మ‌హాల‌య వేడుక‌ల‌ను పుర‌స్క‌రించుకొని ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ అభినంద‌ల‌ను తెలిపారు. ‘‘శుభొ మ‌హాల‌య‌! పండుగ కాలం మ‌న స‌మాజంలో శాంతియుత వాతావ‌ర‌ణాన్ని, స‌మృద్ధిని మ‌రియు సంతోషాన్ని పెంపొందించాల‌ని నేను ఆ ఈశ్వ‌రుడిని ప్రార్థిస్తున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
‘వ్యవసాయ మౌలిక సదుపాయాల నిధి’ నుండి  ఆర్ధిక సహాయ సౌకర్యం కోసం కేంద్రీయ రంగ పథకానికి ఆమోదం తెలిపిన మంత్రిమండలి

క్రొత్త దేశవ్యాప్త కేంద్రీయ రంగ పథకమైన ‘వ్యవసాయ మౌలిక సదుపాయాల నిధి’ ఏర్పాటు కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన మంత్రివర్గం ఆమోదం తెలిపింది. ఈ పథకం వడ్డీ లో (ప్రభుత్వ) ఆర్థిక సహాయం [ఇంటరెస్ట్ సబ్ వెన్శన్..ఐఎస్] మాధ్యమం, ఇంకా ధన రూపేణా సహాయం మాధ్యమం ల ద్వారా పంట అనంతరం మౌలిక సదుపాయాల నిర్వహణ కోసం మరియు సాముదాయిక వ్యవసాయ సంపత్తుల కోసం ఆచరణీయ ప్రాజెక్టుల లో పెట్టుబడుల ను పెట్టడానికి మధ్యకాలిక- దీర్ఘకాలిక పరపతి సదుపాయాన్ని సమకూర్చుతుంది. ఈ పథకం లో, ఒక లక్ష కోట్ల రూపాయల ను బ్యాంకు లు మరియు ఆర్ధిక సంస్థ లు రుణాల రూపం లో ప్రాథమిక వ్యవసాయ పరపతి సంఘాల (పిఎసిఎస్) కు, మార్కెటింగ్ సహకార సంఘాల కు, వ్యవసాయ ఉత్పత్తిదారుల సంస్థ ల (ఎఫ్ పిఒ స్) కు, స్వయం సహాయక సమూహాల (ఎస్ హెచ్ జి) కు, రైతుల కు, జాయింట్ లయబలిటీ గ్రూపు ల (జెఎల్ జి) కి, బహుళ ప్రయోజక సహకార సంఘాల కు, వ్యవసాయ నవపారిశ్రామికుల కు, స్టార్ట్- అప్ ల కు, అగ్రిగేశన్ ఇన్ ఫ్రాస్ట్రక్చర్ ప్రొవైడర్స్ కు, సెంట్రల్ / స్టేట్ ఏజెన్సీ లేదా స్థానిక సంస్థ మద్దతిచ్చినటువంటి ప్రభుత్వ ప్రయివేటు భాగస్వామ్య ప్రాజెక్టుల కు సమకూర్చుతాయి. రుణాల ను- మొదట వర్తమాన ఆర్థిక సంవత్సరం లో 10,000 కోట్ల రూపాయల ను, తదనంతరం మూడు ఆర్ధిక సంవత్సరాల లో ప్రతి ఒక్క ఏడాది 30,000 కోట్ల రూపాయల చొప్పున- నాలుగు సంవత్సరాల లో ఇవ్వడం జరుగుతుంది. ఈ ఆర్థిక సహాయ సదుపాయం లో భాగం గా ఉన్న అన్ని రుణాల కు సంవత్సరానికి 3 శాతం మేర 2 కోట్ల రూపాయల పరిమితి వరకు వడ్డీ లో రాయితీ ని ఇవ్వడం జరుగుతుంది. ఈ రాయితీ గరిష్ఠం గా 7 సంవత్సరాల వరకు అందుబాటు లో ఉంటుంది. దీనితో పాటు, సూక్ష్మ మరియు లఘు సంస్థల కు రుణ హామీ నిధి ట్రస్టు (సి.జి.టి.ఎమ్.ఎస్.ఈ) పథకం కింద 2 కోట్ల రూపాయల రుణం వరకు ఈ ఆర్ధిక రుణ సౌకర్యం నుండి అర్హత కలిగిన రుణ స్వీకర్తల కు క్రెడిట్ గ్యారంటీ కవరేజ్ కూడా అందుబాటు లో ఉంటుంది. ఈ కవరేజ్ కోసం రుసుము ను ప్రభుత్వం చెల్లిస్తుంది. ఎఫ్ పిఒ ల విషయానికి వస్తే, వ్యవసాయ, సహకార, రైతు సంక్షేమ శాఖ (డిఎసిఎఫ్ డబ్ల్యు) యొక్క ఎఫ్ పిఒ అభివృద్ధి పథకం కింద సృష్టించబడిన సౌకర్యం నుండి క్రెడిట్ హామీ ని పొందవచ్చును. భారత ప్రభుత్వం నుండి బడ్జెటు ద్వారా సహాయం రూపం లో మొత్తం అవుట్ ‌ఫ్లో 10,736 కోట్ల రూపాయలు గా ఉంటుంది : ఈ ఆర్ధిక సహాయాన్ని తిరిగి చెల్లించడానికి లభించే అప్పు నిలుపుదల అవధి కనీసం గా 6 నెలలు మరియు గరిష్ఠం గా 2 సంవత్సరాలు ఉండవచ్చును. వ్యవసాయ మరియు వ్యవసాయ ప్రోసెసింగ్- ఆధారిత కార్యకలాపాల కు సాధారణ రుణాల ను అందించడం ద్వారా ఈ ప్రాజెక్టు గ్రామీణ ప్రాంతాల లో అనేక ఉద్యోగ అవకాశాల ను కల్పించే అవకాశం ఉంది. ఈ వ్యవసాయ మౌలిక సదుపాయాల నిధి నిర్వహణ మరియు పర్యవేక్షణ ఆన్‌లైన్ మేనిజ్‌మంట్ ఇన్ ఫర్ మేశన్ సిస్టమ్ (ఎమ్ఐఎస్) ప్లాట్‌ ఫార్మ్ ద్వారా జరుగుతాయి. ఈ ఫండ్ కింద రుణం కోసం దరఖాస్తు చేసుకోవడానికి అర్హత ఉన్న అన్ని సంస్థల కు ఇది వీలు కల్పిస్తుంది. ఈ ఆన్ లైన్ ప్లాట్ ఫార్మ్ బహుళ బ్యాంకు లు అందించే వడ్డీ రేట్ల లో పారదర్శకత్వం, వడ్డీ రాయితీ, ఇంకా క్రెడిట్ గ్యారెంటీ తో కూడిన పథకం యొక్క వివరణ, అతి తక్కువ దస్తావేజు ల సమర్పణ సౌలభ్యం, శీఘ్రగతి న ఆమోదం ప్రక్రియ ల తో పాటు ఇతర పథక ప్రయోజనాల తో ఏకీకరణ వంటి ప్రయోజనాన్ని కూడా అందజేస్తుంది. వాస్తవ కాల ప్రాతిపదిక న పర్యవేక్షణ మరియు ప్రభావశీలమైనటువంటి ప్రతిస్పందన లు అందేటట్టు గా పూచీ పడడం కోసం జాతీయ స్థాయి, రాష్ట్ర స్థాయి మరియు జిల్లా స్థాయుల లో పర్యవేక్షణ సంఘాల ను ఏర్పాటు చేయడం జరుగుతుంది. ఈ పథకం యొక్క కాలపరిమితి 2020 ఆర్ధిక సంవత్సరం నుండి 2029 ఆర్ధిక సంవత్సరం వరకు (10 సంవత్సరాలు) ఉంటుంది.
ఛ‌త్తీస్ గ‌ఢ్ లో ప‌ర్య‌టించిన ప్ర‌ధాన మంత్రి;  న‌యా రాయ్ పుర్ లో ఇంటిగ్రేటెడ్ కమాండ్ అండ్ కంట్రోల్ సెంట‌ర్ ను  ప్రారంభించారు; ఆధునికీక‌రించిన‌, విస్త‌రించిన‌టువంటి భిలాయి ఉక్కు క‌ర్మాగారాన్ని దేశ ప్ర‌జ‌ల‌కు ఆయ‌న అంకితం చేశారు

ప్ర‌ధాన మంత్రి శ్రీ న‌రేంద్ర మోదీ ఛ‌త్తీస్ గ‌ఢ్ లో ఈ రోజు ప‌ర్య‌టించారు. న‌యా రాయ్ పుర్ స్మార్ట్ సిటీ లో ఇంటిగ్రేటెడ్ కమాండ్ అండ్ కంట్రోల్ సెంట‌ర్ ను ఆయ‌న ప్రారంభించారు. ఈ సందర్భంగా క‌మాండ్ అండ్ కంట్రోల్ సెంట‌ర్ తాలూకు వివిధ అంశాల‌ను అధికారులు ఆయ‌నకు వివరించారు. ఆ త‌రువాత భిలాయి ఉక్కు క‌ర్మాగారం లో ఎనిమిదో బ్లాస్ట్ ఫ‌ర్నెస్ ను ఆయ‌న ప్రారంభించారు. ఆయ‌న‌కు క‌ర్మాగారం యొక్క వివిధ అంశాల‌ను గురించి అధికారులు తెలియజేశారు. ప్ర‌ధాన మంత్రి కి అభినంద‌న‌లు తెలియ‌జేయ‌డం కోసం ప్ర‌జ‌లు భిలాయి వీధుల‌లో బారులు తీరారు. ఒక పెద్ద జ‌న స‌భ‌లో ప్ర‌ధాన మంత్రి పాలుపంచుకొని, ఆధునికీక‌రించిన మ‌రియు విస్త‌రించిన‌టువంటి భిలాయి ఉక్కు క‌ర్మాగారాన్ని దేశ ప్ర‌జ‌ల‌కు అంకితం చేశారు. ఐఐటి భిలాయి కి ఆయ‌న పునాది రాయి ని వేశారు. అలాగే, భార‌త్ నెట్ యొక్క రెండో ద‌శ కు ప్రారంభ సూచ‌కంగా ఒక ఫ‌ల‌కాన్ని కూడా ఆయ‌న ఆవిష్క‌రించారు. జ‌గ్ ద‌ల్ పుర్ మ‌రియు రాయ్ పుర్ ల మ‌ధ్య గ‌గ‌న‌త‌ల సేవ‌ల‌ను ప్ర‌ధాన మంత్రి ప్రారంభించారు. వివిధ ప‌థ‌కాల‌లో భాగంగా ల్యాప్‌టాప్ ల‌ను, ధ్రువప‌త్రాల‌ను, ఇంకా చెక్కులు త‌దిత‌ర ప‌త్రాల‌ను ల‌బ్దిదారుల‌కు ఆయ‌న అందజేశారు. ప్ర‌ధాన మంత్రి జ‌న స‌భ లో ప్రసంగిస్తూ, అన్ని రకాలైనటువంటి హింస‌ కు అత్యుత్త‌మ‌ స‌మాధాన‌ం అభివృద్ధే అని స్ప‌ష్టం చేశారు. భిలాయి ఉక్కు క‌ర్మాగారం జాతి నిర్మాణానికి ఎంత‌గానో తోడ్పాటును అందించింద‌ని ఆయ‌న అన్నారు. ‘న్యూ ఇండియా’ నిర్మాణానికి ఒక బ‌ల‌మైన పునాది ని స‌మ‌కూర్చ‌డంలో ఆధునికీక‌రించిన మ‌రియు విస్త‌రించిన‌టువంటి ఈ క‌ర్మాగారం త‌న వంతు పాత్ర‌ను పోషించ‌గ‌లుగుతుంద‌ని ఆయ‌న చెప్పారు. ఈ రోజు ప్రారంభించిన ఇత‌ర అభివృద్ధి ప‌థ‌కాలు అందించగలిగిన ప్రయోజనాల‌ను గురించి కూడా ఆయ‌న ఏకరువు పెట్టారు. గ‌త రెండు నెల‌ల్లో గ్రామ్ స్వ‌రాజ్ అభియాన్ ఎంతో స‌కారాత్మ‌క‌ ప్ర‌భావాన్ని చూపినట్లు ప్ర‌ధాన మంత్రి తెలిపారు. ఈ ఉద్య‌మం 115 మ‌హ‌త్వాకాంక్ష భ‌రిత జిల్లాలలో ముమ్మ‌రంగా సాగుతోంద‌ని, వాటిలో 12 జిల్లాలు ఛ‌త్తీస్ గ‌ఢ్ లోనివే అని ఆయ‌న గుర్తు చేశారు. జ‌న్ ధ‌న్ యోజ‌న, ముద్ర యోజ‌న‌, ఉజ్జ్వ‌ల యోజ‌న‌, ఫ‌స‌ల్ బీమా యోజ‌న‌, ఇంకా సౌభాగ్య వంటి ప‌థ‌కాలు రాష్ట్రానికి అందించినటువంటి లాభాన్ని గురించి ఆయ‌న వ‌ల్లించారు. ఆదివాసి జ‌నాభా యొక్క మేలు ను దృష్టిలో పెట్టుకొని అట‌వీ హ‌క్కుల చ‌ట్టాన్ని ఖ‌చ్చితంగా అమ‌లు చేయ‌డం జ‌రుగుతోంద‌ని శ్రీ న‌రేంద్ర‌ మోదీ చెప్పారు. ప్ర‌భుత్వం ఆదివాసీల సంక్షేమం కోసం కృషి చేస్తోంద‌ంటూ, ఏక‌లవ్య విద్యాల‌యాల‌ను దేశ‌వ్యాప్తంగా ఏర్పాటు చేయడం జ‌రుగుతోంద‌ని ఆయ‌న అన్నారు.
15 ఇండియ‌న్ ఇన్ స్టిట్యూట్స్ ఆఫ్ ఇన్ ఫర్మేష‌న్ టెక్నాల‌జీ (ఐఐఐటి) లు జాతీయ ప్రాధాన్య‌ం గ‌ల సంస్థ‌లుగా ప్ర‌క‌ట‌న‌

ప్ర‌ధాన మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివర్గం ఈ కింద వివరించిన ప్రకారం ఆమోదం తెలియజేసింది. i. ఇండియన్ ఇన్ స్టిట్యూట్స్ ఆఫ్ ఇన్ ఫర్మేషన్ టెక్నాలజీ ప్ర‌భుత్వ‌- ప్రైవేటు భాగ‌స్వామ్య (ఐఐఐటి పిపిపి) బిల్లు, 2017ను ప్ర‌వేశ‌పెట్ట‌డానికి అనుమ‌తి; ii. ప్ర‌భుత్వ- ప్రైవేటు భాగ‌స్వామ్యంలో ఏర్పాట‌వుతున్న 15 ఐఐఐటి ల‌కు చ‌ట్ట‌బ‌ద్ధ‌మైన హోదా క‌ల్పించి, వాటిని జాతీయ ప్రాధాన్య‌త గ‌ల సంస్థ‌లుగా ప్ర‌క‌టించడానికి అనుమతి; iii. ఐఐఐటి లు నిర్వ‌హిస్తున్న కోర్సులను అభ్య‌సించిన విద్యార్థుల‌కు ఆయా సంస్థ‌లే ప‌ట్టాలను జారీ చేసే అధికారాన్ని క‌ల్పించ‌డం; ఈ ఐఐఐటి పిపిపి బిల్లు, 2017 వ‌ల్ల ప్ర‌భుత్వంపై ఎటువంటి ఆర్థిక భారం ఉండ‌దు. ప్ర‌భుత్వ‌- ప్రైవేటు భాగ‌స్వామ్యంలో దేశంలోని వివిధ ప్రాంతాలలో ఏర్పాట‌వుతున్న ఇండియ‌న్ ఇన్ స్టిట్యూట్స్ ఆఫ్ ఇన్ ఫర్మేష‌న్ టెక్నాల‌జీ త‌మ డిగ్రీలు తాము జారీ చేసేందుకు వీలుగా జాతీయ ప్రాధాన్య‌ం గ‌ల సంస్థ‌లుగా ఈ బిల్లు ప్ర‌క‌టిస్తుంది. దీని వ‌ల్ల దేశంలోని ఏ ఇత‌ర విశ్వ‌విద్యాల‌యం లేదా జాతీయ ప్రాధాన్య‌ం గ‌ల విద్యాసంస్థ జారీ చేసే బి.టెక్. లేదా ఎం.టెక్. లేదా పిహెచ్. డి కి దీటుగా ఈ సంస్థ‌లు జారీచేసే ప‌ట్టాల‌కు కూడా గుర్తింపు ల‌భిస్తుంది. ఇన్ ఫర్మేష‌న్ టెక్నాల‌జీ లో జారీ చేసే ఈ డిగ్రీ లేదా పిహెచ్. డి. వ‌ల్ల ఉద్యోగ విపణి లో విద్యార్థుల అవ‌కాశాలు మెరుగుప‌డ‌డంతో పాటు ఇన్ ఫర్మేష‌న్ టెక్నాల‌జీ రంగంలో శ‌క్తివంత‌మైన ప‌రిశోధ‌న పునాది ఏర్పాటు చేసుకునేందుకు ఆయా సంస్థ‌లు అధిక సంఖ్య‌లో విద్యార్థుల‌ను ఆక‌ర్షించ‌గ‌లుగుతాయి. ఈ సంస్థ‌లలో శిక్షితులైన వారి వ‌ల్ల ప‌రిశ్ర‌మ‌లు, ఆర్థిక వ్య‌వ‌స్థ‌కు సుశిక్షితులైన మాన‌వ వ‌న‌రుల అవ‌స‌రాలు తీర‌తాయి. లింగ‌, కుల‌, వ‌ర్గ‌, వైక‌ల్య‌, ప్రాంతీయ‌, సామాజిక‌, ఆర్థిక నేప‌థ్యంతో సంబంధం లేకుండా ప్ర‌తి ఒక్క సంస్థ‌లో అంద‌రికీ ప్ర‌వేశం ఉంటుంది. ఆంధ్ర‌ ప్ర‌దేశ్ (చిత్తూరు), అస్సాం (గువాహాటి), గుజ‌రాత్ (వ‌డోద‌ర‌), హ‌ర్యానా (సోనీప‌ట్), హిమాచ‌ల్ ప్ర‌దేశ్ (ఊనా), జార్ఖండ్ (రాంచీ), క‌ర్ణాట‌క (ధార్ వాడ్), కేర‌ళ (కొట్టయం), మ‌హారాష్ర్ట (నాగ్ పూర్, పుణె), మ‌ణిపూర్ (సేనాప‌తి), రాజ‌స్థాన్ (కోటా), త‌మిళ‌ నాడు (తిరుచిరాప‌ల్లి), ఉత్త‌ర‌ ప్ర‌దేశ్ (ల‌క్నో), ప‌శ్చిమ‌ బెంగాల్ (క‌ల్యాణి) లలో 15 ఇన్ స్టిట్యూట్ లలో తరగతులు ఆరంభమయ్యాయి. పూర్వరంగం ప్ర‌భుత్వ- ప్రైవేటు భాగ‌స్వామ్యంలో 20 కొత్త ఐఐఐటి ల ఏర్పాటుకు 2010 డిసెంబ‌ర్ 7వ తేదీన కేంద్ర‌ మంత్రివర్గం మంజూరు చేసిన పథకంలో భాగంగా ఆయా సంస్థ‌లు త‌మ విద్యార్థుల‌కు స్వంతంగా డిగ్రీలు ప్ర‌దానం చేసే అధికారం లేదు. 2013-14 విద్యా సంవ‌త్స‌రంలో న‌మోదైన తొలి బ్యాచ్ అండ‌ర్ గ్రాడ్యుయేట్ విద్యార్థులు 2017 సంవ‌త్స‌రంలో ప‌ట్టాల‌తో బ‌య‌ట‌కు వ‌స్తారు. మొత్తం 15 ఐఐఐటి లలో త‌ర‌గ‌తులు ఆరంభమయ్యాయి.
ఐ ఆర్ ఎన్ ఎస్ ఎస్-1 జి ప్రయోగాన్ని తిలకించిన ప్రధాన మంత్రి; సౌత్ బ్లాక్ నుంచి వీడియో కాన్ఫ రెన్సింగ్ ద్వారా ఐఎస్ ఆర్ ఒ శాస్త్రవేత్తలకు ఆయన అభినందనలు తెలియజేశారు

మార్గనిర్దేశక ఉపగ్రహమైన ‘ఐ ఆర్ ఎన్ ఎస్ ఎస్-1 జి’ ప్రయోగాన్ని ప్రధాన మంత్రి శ్రీ నరేంద్ర మోదీ ఈ రోజు న్యూ ఢిల్లీ లోని సౌత్ బ్లాక్ నుంచి వీక్షించారు. ఉపగ్రహాన్ని మోసుకు వెళ్లిన ఈ పి ఎస్ ఎల్ వి, మధ్యాహ్నం 12 గంటల 50 నిమిషాలకు శ్రీహరికోట నుంచి నింగిలోకి ఎగసింది. ఉపగ్రహాన్ని ప్రయోగించడం విజయవంతం అయిన కొద్ది సేపటికే, ప్రధాన మంత్రి శ్రీహరికోటలోని ఐఎస్ ఆర్ ఒ శాస్త్రవేత్తలతో వీడియో కాన్ఫ రెన్సింగ్ మాధ్యమం ద్వారా మాట్లాడి వారిని అభినందించారు. ప్రజల జీవనాలను మార్చివేసే శక్తి కలిగిన అంతరిక్ష శాస్త్రంలో భారతీయ శాస్త్రవేత్తలు అనేక విజయాలను సాధించారు అంటూ ఆయన ఈ సందర్భంగా వారిని కొనియాడారు. “తాజా సఫల ప్రయోగంతో, మనం స్వీయ సాంకేతిక విజ్ఞానం అండ‌తో మన మార్గాలను నిర్ణయించుకోగల శక్తి సంపాదించుకొన్నాం. ఇది ప్రజలకు శాస్త్రజ్ఞుల‌ు అందించిన ఒక గొప్ప బహుమతి” అని ప్రధాన మంత్రి పేర్కొన్నారు. ఈ ప్రయత్నాలు ఒక్క భారతదేశానికి మాత్రమే ఉపయోగపడేవి కాదని, ఎస్ ఎ ఎ ఆర్ సి లోని సాటి సభ్యత్వ దేశాలకు కూడా ఇవి తోడ్పడగలుగుతాయని ఆయన అన్నారు. ఈ మార్గదర్శక వ్యవస్థను ఎన్ ఎ వి ఐ సి – “నావిగేషన్ విత్ ఇండియన్ కాన్ స్టిలేషన్” గా వ్యవహరించనున్నట్లు ప్రధాన మంత్రి ప్రకటించారు. ఇది “మేక్ ఇన్ ఇండియా ” కు, ఇంకా “మేడ్ ఫర్ ఇండియన్స్”కు ఒక ఉదాహరణగా నిలుస్తుందని ఆయన అభివర్ణించారు.
దేశం యొక్క స‌మ‌స్య‌ల కు సుల‌భ ప‌రిష్కార మార్గాల‌ ను అన్వేషించవ‌ల‌సింద‌ని విద్యార్థుల ను కోరిన ప్రధాన మంత్రి

ఐఐటి చెన్నై లో ఈ రోజు తో ముగిసిన 36 గంట ల ‘సింగ‌పూర్ – ఇండియా హ్యాక‌థ‌న్’ విజేత‌ల‌ కు బ‌హుమ‌తుల‌ ను ప్ర‌ధాన మంత్రి శ్రీ న‌రేంద్ర మోదీ ప్ర‌దానం చేశారు. ఈ హ్యాక‌థ‌న్ భార‌త ప్ర‌భుత్వ ఐఐటి, చెన్నై సింగ‌పూర్ ప్ర‌భుత్వం మ‌రియు సింగ‌పూర్ కు చెందిన నాన్ యాంగ్ టెక్నిక‌ల్ యూనివ‌ర్సిటీ (ఎన్ టియు) ల స‌హ‌కారం తో ఏర్పాటైన ఇటువంటి రెండో హ్యాక‌థ‌న్. ఒక‌టో హ్యాక‌థ‌న్ ను ప్ర‌ధాన మంత్రి శ్రీ న‌రేంద్ర మోదీ ప్ర‌తిపాదించిన‌టువంటి ఒక ఆలోచ‌న ఆధారం గా సింగ‌పూర్ లోని ఎన్‌టియు లో 2018వ సంవ‌త్స‌రం లో నిర్వ‌హించ‌డ‌మైంది. విద్యార్థులు మ‌రియు విద్యావేత్తల బృందాన్ని ఉద్దేశించి ప్ర‌ధాన మంత్రి ప్రసంగిస్తూ, హ్యాక‌థ‌న్ విజేత‌ల‌ కు శుభాకాంక్ష‌లు తెలిపారు. ‘‘మిత్రులారా, హ్యాక‌థ‌న్ విజేత‌ల ను నేను శుభాకాంక్ష‌లు తెలియజేస్తున్నాను. ఇక్క‌డ గుమికూడిన ప్ర‌తి ఒక్క యువ నేస్తాన్ని, ప్ర‌త్యేకించి నా విద్యార్థి మిత్రుల ను అభినందిస్తున్నాను. స‌వాళ్ళ కు ఎదురొడ్డి నిల‌చేందుకు మీ సుముఖ‌త‌, అలాగే ఆచ‌ర‌ణీయమైన ప‌రిష్కార మార్గాల‌ ను క‌నుగొనాల‌న్న మీలోని ఇచ్ఛ‌, మీ లోపలి శ‌క్తి, మీలోని ఉత్సుక‌త.. ఇవే పోటీ లో కేవ‌లం గెలిచే క‌న్నా ఎంతో అధిక విలువ ను క‌లిగిన‌టువంటివి’’ అని ప్ర‌ధాన మంత్రి అన్నారు. స్టార్ట్-అప్ సానుకూల స్థితి గ‌తులు కొలువుదీరిన 3 అగ్ర‌గామి దేశాల లో ఒక‌ దేశం గా భార‌త‌దేశం ఉంద‌ని ప్ర‌ధాన మంత్రి అన్నారు. గ‌డ‌చిన 5 సంవ‌త్స‌రాల లో ఇంక్యుబేశ‌న్ కు మ‌రియు ఇన‌వేశ‌న్ కు భార‌త‌దేశం ఎనలేని ప్రాముఖ్యాన్ని క‌ట్ట‌బెట్టినట్లు ఆయ‌న తెలిపారు. ‘‘అట‌ల్ ఇన‌వేశ‌న్ మిశ‌న్, పిఎమ్ రిస‌ర్చ్ ఫెలోషిప్‌ స్‌ , స్టార్ట్-అప్ ఇండియా అభియాన్ ల వంటి కార్య‌క్ర‌మాలు నూత‌న ఆవిష్క‌ర‌ణ‌ల సంస్కృతి ని ప్రోత్స‌హించేట‌టువంటి ఒక భారతదేశం.. 21వ శతాబ్ధ‌పు భార‌త‌దేశాని.. కి పునాది రాళ్ళు గా ఉంటాయి. మేము ప్ర‌స్తుతం మశీన్ లర్నింగ్‌, ఆర్టిఫిశల్ ఇంటెలిజెన్స్‌, బ్లాక్ చైన్ త‌దిత‌ర అధునాత‌న సాంకేతిక విజ్ఞానం మ‌న విద్యార్థుల కు చాలా ముందుగానే, అంటే ఆరో త‌ర‌గ‌తి స్థాయి లోనే అల‌వ‌రచాల‌ని మేము ప్ర‌య‌త్నాలు చేస్తున్నాం. పాఠ‌శాల విద్య మొదలుకొని ఉన్న‌త విద్య లో ప‌రిశోధ‌న వ‌ర‌కు నూత‌న ఆవిష్క‌ర‌ణ సాధ‌నం గా మారేట‌టువంటి ఒక ఇకో సిస్ట‌మ్ ను రూపొందించ‌డం జ‌రుగుతోంది’’ అంటూ ఆయ‌న వివ‌రించారు. భార‌త‌దేశం ఎదుర్కొంటున్న స‌మ‌స్య‌ల కు సుల‌భ‌మైన ప‌రిష్కార మార్గాల ను అన్వేషించ‌వ‌ల‌సింది గా విద్యార్థుల ను ప్ర‌ధాన మంత్రి కోరుతూ, భార‌త‌దేశం త‌న ప‌రిష్కార మార్గాల ను ప్ర‌పంచానికంత‌టికీ, ప్ర‌త్యేకించి అత్యంత పేద దేశాల ప్ర‌జ‌ల, చెంత‌ కు చేర్చాల‌నుకుంటోంది అన్నారు. ‘‘రెండు స్థూల కార‌ణాల రీత్యా ఇంక్యుబేశ‌న్ ను మ‌రియు ఇన‌వేశ‌న్ ను మేము ప్రోత్స‌హిస్తున్నాము. ఒక‌టో కార‌ణం – మేము భార‌త‌దేశం లో ప్ర‌జ‌ల జీవ‌నాన్ని స‌ర‌ళ‌తరం గా మార్చ‌డం కోసం వారి యొక్క స‌మ‌స్య‌ల ను ప‌రిష్క‌రించే సుల‌భ‌మైన ప‌రిష్కార మార్గాల ను కోరుకొంటున్నాము. రెండో కార‌ణం – యావ‌త్తు ప్ర‌పంచాని కి ప‌రిష్కార మార్గాల ను అన్వేషించాల‌ని భార‌త‌దేశం లోని మ‌న‌ము అపేక్షిస్తున్నాము. ఇండియ‌న్ సొల్యూశన్స్ ఫ‌ర్ గ్లోబ‌ల్ అప్లికేశ‌న్స్- ఇదే మ‌న నిబ‌ద్ధ‌త మ‌రియు మ‌న యొక్క ల‌క్ష్యం. మ‌న ఆచ‌ర‌ణీయ ప‌రిష్కారాలు పేద దేశాల అవ‌స‌రాల కు ప‌ని కి వ‌చ్చేవి గా అందుబాటులోకి రావాల‌ని కూడా మేము ఆశిస్తున్నాము. తీవ్ర నిరాద‌ర‌ణ కు గురైన వ‌ర్గాలు, నిరు పేద‌లు – వారు ఎక్క‌డ నివ‌సిస్తున్న‌ప్ప‌టి కీ కూడాను – వారి కి భార‌తీయ నూత‌న ఆవిష్క‌ర‌ణ‌ లు ఆలంబన ను ఇవ్వాలి’’ అని ప్ర‌ధాన మంత్రి అన్నారు. ప్ర‌ధాన మంత్రి ఐఐటి-ఎమ్ స్నాత‌కోత్స‌వ కార్య‌క్ర‌మం లో మరియు స్వ‌ర్ణోత్స‌వాల లో పాలు పంచుకోనున్నారు.
ప్ర‌ధాన మంత్రి శ్రీ న‌రేంద్ర మోదీ తో మలేసియా ఉప ప్రధాని మరియు హోం మంత్రి దాతో సెరీ డాక్టర్ అహమద్ జాహిద్ బిన్ హమీదీ భేటీ

ప్ర‌ధాన మంత్రి శ్రీ న‌రేంద్ర మోదీ తో మలేసియా ఉప ప్రధాని మరియు హోం మంత్రి దాతో సెరీ డాక్టర్ అహమద్ జాహిద్ బిన్ హమీదీ ఈ రోజు న్యూ ఢిల్లీ లో భేటీ అయ్యారు. ఈ సందర్భంగా ప్రధాన మంత్రి గత సంవత్సరం తాను ఎ ఎస్ ఎ ఇ ఎన్ (ఆసియాన్), ఇంకా సంబంధిత శిఖరాగ్ర సమావేశాలతో పాటు ద్వైపాక్షిక పర్యటన రీత్యా మలేసియాను సందర్శించగా తన పర్యటన ఫలప్రదం కావడాన్ని జ్ఞాపకం చేసుకున్నారు. ఉగ్రవాదాన్ని, సీమాంతర నేరాలను అరికట్టడం, ఇంకా సైబర్ సెక్యూరిటీ రంగాలలో ఇరు పక్షాల సహకారాన్ని గురించి ప్రధాన మంత్రి దృష్టికి డాక్టర్ అహమద్ జాహిద్ బిన్ హమీదీ తీసుకువ‌చ్చారు. మలేసియా ప్రధాని సమీప భవిష్యత్తులో భారతదేశాన్ని సందర్శించడానికి రావాలన్న తన ఆహ్వానాన్ని ప్రధాన మంత్రి శ్రీ మోదీ పునరుద్ఘాటించారు.
ఫండమెంటల్ ఫిజిక్స్ లో స్పెషల్ బ్రేక్ త్రూ ప్రైజ్ గ్రహీతలైన భారతీయ శాస్త్రవేత్త‌ల‌కు అభినందనలు తెలిపిన ప్రధాన మంత్రి

ఫండమెంటల్ ఫిజిక్స్ లో స్పెషల్ బ్రేక్ త్రూ ప్రైజ్ ను అందుకున్న భారతీయ శాస్త్రవేత్త‌ల‌కు ప్రధాన మంత్రి శ్రీ నరేంద్ర మోదీ అభినందనలు తెలియజేశారు. “ఫండమెంటల్ ఫిజిక్స్ లో స్పెషల్ బ్రేక్ త్రూ ప్రైజ్ ను అందుకున్న వారిలో ఉన్న భారతీయ శాస్త్రవేత్త‌ల‌కు ఇవే నా అభినందనలు. ఈ శాస్త్రజ్ఞులు విజ్ఞాన శాస్త్రప‌రంగా ఒక అసాధారణ విజయమైన గురుత్వాకర్షక తరంగాలను గుర్తించినందుకు అవార్డును అందుకొన్నారు” అని ప్రధాన మంత్రి పేర్కొన్నారు.
ఢాకాలో దాడి కారణ౦గా ప్రాణాలు కోల్పోవడం పట్ల దిగ్భ్రా౦తి వ్యక్తం చేసిన ప్రధాని ఘటన

ఢాకా లో దాడి కారణ౦గా ప్రజలు ప్రాణాలు కోల్పోవడం పట్ల ప్రధాన మ౦త్రి శ్రీ నరే౦ద్ర మోదీ దిగ్భ్రా౦తి వ్యక్తం చేసారు. ఈ దాడి ఘటన తనకు చాలా బాధ కలిగించిందన్నారు. దుర్ఘటన జరిగిన తీరుపై బంగ్లాదేశ్ ప్రధాని షేక్ హసీనాను అడిగి తెలుసుకున్నానని వెల్లడించారు. ఇదొక తుచ్చమైన దాడి అని ప్రధాని అన్నారు. బంగ్లాదేశ్ సోదర, సోదరీమణులకు ఈ విచారకర సమయ౦లో భారతదేశం అ౦డగా నిలుస్తుందన్నారు. ఈ దాడి ఘటనలో నష్టపోయిన‌ కుటు౦బాలకు నా ప్రగాఢ సానుభూతిని తెలియజేస్తున్నాను. గాయపడిన వారు త్వరగా కోలుకోవాలి, నా ప్రార్థనలు వారితో ఉన్నాయి. అని ప్రధాన మ౦త్రి అన్నారు.
నేతాజీ సుభాష్ చంద్ర‌బోస్ జ‌యంతి సంద‌ర్భంగా ఆయ‌న‌కు నివాళుల‌ర్పించిన‌ ప్ర‌ధాన‌మంత్రి

నేతాజీ సుభాష్ చంద్ర‌బోస్ జ‌యంతి సంద‌ర్భంగా ప్ర‌ధాన‌మంత్రి న‌రేంద్ర మోదీ ఆయ‌న‌కు నివాళుల‌ర్పించారు. ఇందుకు సంబంధించి ఆయ‌న ఒక ట్వీట్ చేస్తూ “దేశప్రజలందరికీ పరాక్రమ్ దివస్ శుభాకాంక్షలు. నేతాజీ సుభాష్ చంద్రబోస్ 125వ జయంతి సందర్భంగా ఆయనకు నా శ్ర‌ద్ధాంజ‌లి అని పేర్కొన్నారు.. నేతాజీ సుభాష్ చంద్ర‌బోస్ జ‌యంతి సంద‌ర్భంగా ఆయ‌న‌కు శిర‌సువంచి న‌మ‌స్క‌రిస్తున్నాను. దేశానికి ఆయ‌న చేసిన అద్భుత సేవ‌లకు ప్ర‌తి భార‌తీయుడు గ‌ర్వ‌ప‌డుతున్నాడు అని ప్ర‌ధాన‌మంత్రి పేర్కొన్నారు.
డాక్ట‌ర్ అబ్దుల్ క‌లాం జ‌యంతి ఉత్స‌వాల్లో ప్ర‌ధాని వ్యాఖ్య‌లు

మాజీ రాష్ట్రప‌తి డాక్ట‌ర్ ఎపిజె అబ్దుల్ క‌లాం “రాష్ట్ర ప‌తి” కావ‌డానికి ముందే ” రాష్ట్ర‌ర‌త్న‌ ” అని ప్ర‌ధాని శ్రీ న‌రేంద్ర‌ మోదీ కొనియాడారు. న్యూఢిల్లీలోని డీఆర్ డీవో భ‌వ‌న్‌లో డాక్ట‌ర్ క‌లాం జ‌యంతి వేడుక‌ల్లో ప్ర‌ధాని ప్ర‌సంగించారు. భ‌విష్య‌త్ త‌రాల‌ను ఉత్తేజితం చేసేందుకు రామేశ్వ‌రంలో డాక్ట‌ర్ క‌లాం స్మార‌కాన్ని నిర్మించ‌నున్న‌ట్టు ప్ర‌ధాని ప్ర‌క‌టించారు. చాలా మంది జీవితంలో అవ‌కాశాల కోసం ఎదురు చూస్తార‌ని, కాని క‌లాం అధిగ‌మించ‌డానికి కావ‌ల‌సిన తాజా స‌వాళ్ళ కోసం ఎదురు చూసే వార‌ని ప్ర‌ధాని అన్నారు. క‌చ్‌లో భూకంపం త‌ర్వాత చేప‌ట్టిన పున‌ర్నిర్మాణ కార్య‌క్ర‌మాల్లో తాను క‌లాంతో స‌న్నిహితంగా క‌లిసి ప‌ని చేసిన సంద‌ర్భాన్ని ప్ర‌ధాని శ్రీ న‌రేంద్ర‌ మోదీ గుర్తు చేసుకున్నారు. భ‌విష్య‌త్ త‌రాల‌ను తీర్చి దిద్ద‌డంపై చైత‌న్యం గ‌ల వ్య‌క్తి కావ‌డం వ‌ల్ల‌నే డాక్ట‌ర్ క‌లాం ఎప్పుడూ ఉపాధ్యాయుడుగానే గుర్తుండిపోవాల‌ని ఆశించేవార‌ని ప్ర‌ధాని గుర్తు చేశారు. డాక్ట‌ర్ క‌లాం జ‌యంతి సంద‌ర్భంగా మ‌నం భార‌త్‌లో న‌వ్య‌త‌ను ఎలా ప్రోత్స‌హించాలా అన్న‌ది ప‌రిశీలించాల‌ని ఆయ‌న సూచించారు. సైబ‌ర్ సెక్యూరిటీ, అంద‌రికీ నివాస గృహాలు, న‌దుల అనుసంధానం, వ్య‌వ‌సాయ ఉత్పాద‌క‌త‌ల పెంపు, బ్లూ ఎకాన‌మీ, జీరో డిఫెక్ట్, జీరో ఎఫెక్ట్ మాన్యుఫాక్చ‌రింగ్ వంటి కీల‌క విభాగాల్లో న‌వ్య‌త అవ‌స‌రాన్ని ఆయ‌న నొక్కి చెప్పారు. డాక్ట‌ర్ క‌లాం స‌మాజంలో అట్ట‌డుగు స్థాయి నుంచి అత్యున్న‌త స్థాయికి వ్య‌క్తిగ‌తంగా ఎద‌గ‌డ‌మే కాకుండా వ్య‌ర్థం నుంచి అత్యున్న‌త స్థాయి సంస్థ‌ల‌ను నిర్మించార‌ని ప్ర‌ధాని చెప్పారు. ఆయ‌న చూపిన మార్గం నుంచి మ‌నంద‌రం స్ఫూర్తిని పొందాల‌ని ఆయ‌న సూచించారు. అంత‌కు ముందు డీఆర్ డీవో భ‌వ‌న్ వ‌ద్ద డాక్ట‌ర్ అబ్దుల్ క‌లాం విగ్ర‌హాన్ని ప్ర‌ధాని ఆవిష్క‌రించారు. డాక్ట‌ర్ క‌లాం జీవిత విశేషాల‌తో కూడిన ఒక ఫొటో ప్ర‌ద‌ర్శ‌న‌ను ఆయ‌న ప్రారంభించి వీక్షించారు. డాక్ట‌ర్ క‌లాం పేరిట ఒక స్మార‌క త‌పాలా బిళ్ళ‌ను ఆయ‌న ఆవిష్క‌రించారు. కేంద్ర‌మంత్రులు శ్రీ ఎం.వెంక‌య్య‌నాయుడు, శ్రీ మ‌నోహ‌ర్ పారిక‌ర్‌, శ్రీ ర‌విశంక‌ర్ ప్ర‌సాద్‌, డాక్ట‌ర్ హ‌ర్ష‌ వ‌ర్థ‌న్ ఆ కార్య‌క్ర‌మంలో పాల్గొన్నారు.
బెంగ‌ళూరు సిటీ-నాందేడ్ ఎక్స్ ప్రెస్ రైలు ప్ర‌మాదం మృతుల‌కు ప్ర‌ధాని సంతాపం

ఆంధ్ర‌ప్ర‌దేశ్ లోని అనంత‌పూర్ జిల్లాలో జ‌రిగిన‌ బెంగ‌ళూరు – నాందేడ్ ఎక్స్ ప్రెస్ రైలు ప్ర‌మాదం మృతుల‌కు ప్ర‌ధాని శ్రీ న‌రేంద్ర మోదీ సంతాపం ప్ర‌క‌టించారు. ఈ దుర‌దృష్ట‌క‌ర ప్ర‌మాదంలో మృతి చెందిన వారి కుటుంబాల‌కు నా ప్ర‌గాఢ సానుభూతిని తెలియ‌జేస్తున్నాను. ఈ దుర్ఘ‌ట‌న‌లో ప్రాణాలు కోల్పోయిన క‌ర్ణాట‌క ఎమ్మెల్యే శ్రీ వెంక‌టేశ్ నాయ‌క్ కుటుంబానికి సానుభూతిని తెలుపుతున్నాను. శ్రీ వెంకటేశ్ నాయ‌క్ ప్ర‌జ‌ల‌కు, స‌మాజానికి చేసిన సేవ‌లు ఆయ‌న‌ను నిరంత‌రం గుర్తుండిపోయేలా చేస్తాయి అని ప్ర‌ధాని త‌న సందేశంలో పేర్కొన్నారు.
యోగ ప్ర‌పంచం లో మూల‌ మూల‌ కు చేరుకొనేట‌ట్లుగా మ‌నం ప్ర‌య‌త్నాలు చేస్తూ ఉండాలి:  ప్ర‌ధాన మంత్రి శ్రీ న‌రేంద్ర మోదీ

యోగ ప్ర‌పంచం లోని మూల‌ మూల‌ కు చేరుకొనేట‌ట్లుగా ప్రయత్నాలు చేస్తూ ఉండాలి అని యోగ ఆచార్యులకు, యోగ ప్ర‌చార‌కుల‌ కు, యోగ తో సంబంధం ఉన్న ప్ర‌తి ఒక్క‌రి కి ప్ర‌ధాన మంత్రి శ్రీ న‌రేంద్ర మోదీ పిలుపునిచ్చారు. ఆయన ‘7వ అంత‌ర్జాతీయ యోగ దినం’ సంద‌ర్భం లో ప్ర‌సంగిస్తూ, ఈ సందేశాన్ని ఇచ్చారు. గీత లో చెప్పిన మాట‌ల‌ ను ప్ర‌ధాన మంత్రి ప్ర‌స్తావిస్తూ యోగ లో ప్ర‌తి ఒక్క‌రి కోసం స‌మాధానం ఉందని, ఈ కార‌ణం గా యోగ తాలూకు సామూహిక యాత్ర ను మ‌నం అందరమూ కొన‌సాగిస్తూ ఉండ‌వ‌ల‌సిన అవ‌స‌రం ఎంతైనా ఉంద‌న్నారు. కష్టాల నుంచి ముక్తే యోగ అని, మరి అది ప్ర‌తి ఒక్క‌రికీ స‌హాయ‌ప‌డుతుంది అని ప్ర‌ధాన మంత్రి అన్నారు. యోగ కు పెరుగుతున్న లోకప్రియ‌త్వం, యోగ అంటే ప్ర‌జ‌ల లో పెల్లుబుకుతున్న ఆస‌క్తి ని గురించి ప్ర‌ధాన మంత్రి చెప్తూ, యోగ తన పునాది ని, మూలాన్ని ఉన్నది ఉన్నట్లు గా పరిరక్షించుకొంటూ ప్ర‌తి ఒక్క వ్య‌క్తి కి చేరువ కావడం ముఖ్య‌ం అని ప్ర‌ధాన మంత్రి అన్నారు. యోగ ను అందరి చెంత‌ కు తీసుకు పోయే కర్తవ్యం లో యోగ ఆచార్యుల తో పాటు మ‌నలో ప్ర‌తి ఒక్క‌ వ్యక్తి కూడా వారి వంతు గా తోడ్పాటు ను అందించాలి అని ప్ర‌ధాన మంత్రి అన్నారు.
న‌వీ ముంబ‌యి అంత‌ర్జాతీయ విమానాశ్ర‌యం భూమి పూజ కార్య‌క్ర‌మానికి హాజ‌రైన ప్ర‌ధాన మంత్రి;  జెఎన్‌పిటి లోని నాలుగో కంటేన‌ర్ టర్మిన‌ల్ ను దేశ ప్ర‌జ‌ల‌కు అంకితం చేశారు.

ప్ర‌ధాన మంత్రి శ్రీ న‌రేంద్ర మోదీ ఈ రోజు న‌వీ ముంబ‌యి అంత‌ర్జాతీయ విమానాశ్ర‌యం యొక్క భూమి పూజ కార్య‌క్ర‌మానికి హాజర‌య్యారు. న‌వీ ముంబ‌యి లో జ‌రిగిన ఒక కార్య‌క్ర‌మంలో ఆయ‌న పాల్గొని, జ‌వాహ‌ర్‌లాల్ నెహ్రూ పోర్టు ట్ర‌స్టు లోని నాలుగో కంటేన‌ర్ ట‌ర్మిన‌ల్ ను దేశ ప్ర‌జ‌ల‌కు అంకితం చేశారు. ఈ సంద‌ర్భంగా స‌భికుల‌ను ఉద్దేశించి ప్ర‌ధాన మంత్రి మాట్లాడుతూ, తాను మ‌హ‌నీయుడు శివాజీ మ‌హారాజ్ జ‌యంతికి ఒక రోజు ముందుగానే మ‌హారాష్ట్ర కు వ‌చ్చిన సంగ‌తిని ప్ర‌స్తావించారు. ప్ర‌పంచీక‌ర‌ణ అన్నది ప్ర‌స్తుత కాలంలోని ఒక వాస్త‌వంక అని ఆయన చెప్తూ, ప్ర‌పంచీక‌ర‌ణ‌ వేగాన్ని అందుకొనేందుకుగాను మ‌న‌కు ఉన్న‌త‌మైన నాణ్య‌త క‌లిగినటువంటి మౌలిక స‌దుపాయాల ఆవ‌శ్య‌క‌త ఉన్నది అని ప్ర‌ధాన మంత్రి వివ‌రించారు. నౌకాశ్ర‌యాల అభివృద్ధికి సాగ‌ర్‌మాల ప్రాజెక్టు బాట వేయడంతో పాటు నౌకాశ్ర‌యాలకు నాయకత్వ పాత్ర ఉండే తరహా అభివృద్ధికి కూడా ఈ ప్రాజెక్టు బాట వేస్తుంద‌ని ఆయ‌న చెప్పారు. జ‌ల మార్గాల అభివృద్ధి దిశ‌గా భార‌త ప్ర‌భుత్వం చెప్పుకోద‌గ్గ కృషి చేయ‌డానికి అంకిత‌మైంద‌ని ప్ర‌ధాన మంత్రి వివరించారు. న‌వీ ముంబ‌యి విమానాశ్ర‌య ప్రాజెక్టు ఏళ్ళ త‌ర‌బ‌డి ప‌రిష్కారం కాకుండా ఉంటూ వ‌చ్చింద‌ని ప్ర‌ధాన మంత్రి అన్నారు. జాప్యం జరిగిన ప్రాజెక్టుల వల్ల అనేక స‌మ‌స్య‌లు తల ఎత్తుతాయం్టూ, ప్రాజెక్టుల‌ను పూర్తి చేయ‌డానికి ప్రాధాన్యం ఇచ్చేందుకే ప్ర‌గ‌తి (PRAGATI) కార్య‌క్ర‌మాన్ని మొద‌లు పెట్టామ‌ని ఆయ‌న తెలిపారు. భార‌త‌దేశంలో విమాన‌యాన రంగం గొప్ప‌గా విస్త‌రిస్తోంద‌ని, విమానాల‌లో ప్ర‌యాణిస్తున్న వారి సంఖ్య అమాంతం పెరిగిందని ఆయన వెల్లడించారు. ఈ ప‌రిణామం విమాన‌యాన రంగంలో నాణ్య‌త క‌లిగిన అవ‌స్థాప‌నకు పెద్ద పీట వేయవలసిన ప‌రిస్థితిని క‌ల్పిస్తోంద‌ని ఆయ‌న పేర్కొన్నారు. కేంద్ర ప్ర‌భుత్వం ప్ర‌వేశ‌పెట్టిన విమాన‌యాన విధానం ఈ రంగంలో ప‌రివ‌ర్త‌న కు దారి తీస్తోంద‌ని ప్ర‌ధాన మంత్రి తెలిపారు. పటిష్టమైన విమానయాన రంగం మరిన్ని ఆర్థిక అవ‌కాశాలను ప్రసాదిస్తుందని కూడా ఆయ‌న అన్నారు. అనుసంధానం మెరుగుపడడంతో భార‌త‌దేశానికి మ‌రింత మంది ప‌ర్యాట‌కుల‌ను ఆక‌ర్షించ గ‌లుగుతుంద‌ని ప్రధాన మంత్రి వివ‌రించారు.
ప్రధాన మంత్రి తో సమావేశమైన ఆంధ్ర ప్రదేశ్ ముఖ్యమంత్రి

ప్రధాన మంత్రి శ్రీ నరేంద్ర మోదీ తో ఆంధ్ర ప్రదేశ్ ముఖ్యమంత్రి శ్రీ వై.ఎస్. జగన్ మోహన్ రెడ్డి సమావేశమయ్యారు. ప్రధాన మంత్రి కార్యాలయం(పిఎమ్ఒ) ఒక ట్వీట్ లో – ‘‘ప్రధాన మంత్రి తో ఆంధ్ర ప్రదేశ్ ముఖ్యమంత్రి శ్రీ @ysjagan సమావేశమయ్యారు.’’ అని తెలిపింది.
జేఎన్‌పీటీలో నాలుగో కంటైనర్‌ టెర్మినల్‌ నిర్మాణానికి ప్రధానమంత్రి శంకుస్థాపన.

ముంబై లోని జవహర్ లాల్ నెహ్రూ పోర్ట్‌లో నాలుగో కంటైనర్‌ టెర్మినల్‌ నిర్మాణానికి ప్రధాని శ్రీ నరేంద్రమోదీ ఈ రోజు శంకుస్థాపన చేసి శి లాఫలకాన్ని ఆ విష్కరించారు. మహారాష్ట్ర గవర్నర్‌ శ్రీ సి.హెచ్‌. విద్యాసాగర్‌రావు, మహారాష్ట్ర ముఖ్యమంత్రి శ్రీ దేవేంద్ర ఫడ్నవిస్‌, కేంద్ర షిప్పింగ్‌ శాఖ మంత్రి శ్రీ నితిన్‌ కుమార్‌ గడ్కరీ ఈ కార్యక్రమానికి హాజరయ్యారు.
ప్రధాన మంత్రికి ముత్యాలలో త‌యారుచేసిన క‌ళాకృతి ప్ర‌దానం

ప్ర‌ధాన మంత్రి శ్రీ న‌రేంద్ర మోదీకి ముత్యాల‌తో రూపొందించిన ఒక అద్వితీయ‌ క‌ళాకృతిని ఈ రోజు ప్ర‌దానం చేశారు. ఇందులో భార‌త‌దేశం చిత్ర‌ప‌టంతో పాటు ప్ర‌ధాన మంత్రి బొమ్మ కూడా ఉంది. 5 ల‌క్ష‌ల‌కు పైగా ముత్యాల‌ను ఉప‌యోగించి ఈ క‌ళాకృతిని తీర్చిదిద్దిన‌ట్లు ఈ బొమ్మ‌ను త‌యారు చేసిన ఖుశ్ బూ ఆకాశ్ దావ్‌డా వివ‌రించారు. అంతేకాకుండా 10 కిలో మీట‌ర్ల పొడ‌వైన దారాన్ని కూడా వాడారు. 7 అడుగులు పొడుగు, 7 అడుగులు వెడ‌ల్పుతో ఉన్న ఈ క‌ళాకృతిని త‌యారు చేయ‌డానికి 850 గంట‌లు ప‌ట్టింది. రాజ్ కోట్ పార్ల‌మెంటు స‌భ్యుడు శ్రీ మోహ‌న్ భాయ్ కున్ ద‌రియా ఈ కార్య‌క్ర‌మంలో పాల్గొన్నారు.
శ్రీ సుఖ్ విందర్ సింహ్ సుక్ఖూహిమాచల్ ప్రదేశ్ ముఖ్యమంత్రి గా పదవీప్రమాణాన్ని స్వీకరించిన సందర్భం లో ఆయన కుఅభినందనల ను తెలిపిన ప్రధాన మంత్రి

శ్రీ సుఖ్ విందర్ సింహ్ సుక్ఖూ హిమాచల్ ప్రదేశ్ ముఖ్యమంత్రి గా పదవీప్రమాణాన్ని స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘హిమాచల్ ప్రదేశ్ ముఖ్యమంత్రి గా పదవీప్రమాణాన్ని స్వీకరించిన సందర్భం లో శ్రీ సుఖ్ విందర్ సింహ్ సుక్ఖూ కు ఇవే అభినందన లు. హిమాచల్ ప్రదేశ్ మరింత గా అభివృద్ధి చెందేటట్లు గా కేంద్రం వైపు నుండి సాధ్యమైన అన్ని విధాలు గాను సహకారాన్ని అందించే విషయం లో నేను ఇదే హామీ ని ఇస్తున్నాను.’’ అని పేర్కొన్నారు.